***Lali*** (מסוגנן באותיות גדולות) הוא אלבום האולפן החמישי של הזמרת הארגנטינאית לאלי, שיצא לאור ב-13 באפריל 2023 דרך סוני מיוזיק לטין.

להקלטתו, לאלי עבדה בעיקר יחד עם מאורו דה טומסו ומרטין ד'אגוסטו. הפקת האלבום בוצעה כולה על ידי דה טומסו, עם הפקה נוספת של דנילו אמריס דיאז, לקס לותורז וז'אן לוקה. האלבום נחשב לעבודה האישית ביותר בקריירה של לאלי עד כה, המציג מספר צלילים ואלמנטים של מוזיקת פופ של סוף שנות ה-90 ותחילת שנות ה-2000, עם השפעה חזקה של אמני פופ שאפיינו את התקופה כמו בריטני ספירס, אן סינק, שר וג'ניפר לופז, בין היתר. מצד שני, האלבום מציין את חזרתה של לאלי לשורשיה במוזיקת הפופ לאחר שחקרה צלילים לטיניים כגון רגאטון וטראפ באלבומים הקודמים שלה *Brava* ו-*Libra*.

רקע כללי
--------

בנובמבר 2020, לאלי הוציאה את האלבום הרביעי שלה, *Libra*, שנחשב לפרויקט "הכי אורבני" שלה נכון לזמן יציאתו. במהלך הפרויקט, לאלי חיפשה איזון בין סאונד הפופ המזוהה עמה, שהוגדר כ"מהות" שלה, ומרכיבים אורבניים חדשים ששולשבו במוזיקה שהוציאה מאז האלבום *Brava* בשנת 2018. עם המגבלות שיצאו על הציבור בעקבות מגפת הקורונה, לאלי לא יכלה לצאת לסיבוב הופעות לקידום האלבום, ולכן החליטה להתמקד בתפקידי משחק. בשנת 2021 החלה לצלם את העונה השלישית של "שמיים אדומים", המיני סדרה "El fin del amor" והתוכנית "La Voz ארגנטינה".

לאחר תקופה, לאלי פגשה את מאורו דה טומסו ומרטין ד'אגוסטו, הידוע גם בשם גלן. דה טומסו הביע שתמיד רצה לעבוד עם לאלי כי היא מעריצה של מקס מרטין והמוזיקה שהוא הפיק לאמנים כמו בריטני ספירס, הבקסטריט בויז, קייטי פרי וטיילור סוויפט. הוא גם היה אחראי על ההיכרות בין לאלי לגלן והזמנתם לעבוד יחד. גלן, מעריץ של ספירס, תמיד הרגיש שאין אף אחד בסצנת המוזיקה הארגנטינאית הקונבנציונלית שעושה מוזיקת פופ. עם זאת, הוא התחיל לשים לב ללאלי כשהיא הופיעה לראשונה כסולנית כי היא השמיעה את צליל הפופ שהוא אהב. גלן הוסיף: "בתור הומו, רציתי להיות דיווה [ו]לאלי מתאימה לתפקיד הזה היטב: היא שרה טוב, רוקדת טוב ויש לה עניין אסתטי. אתה רואה את הקליפים מהאלבום הראשון והם פופ. הם קליפים א-לה בריטני [ספירס]. לאלי עונה על כל הדרישות של פנטזיית הדיווה להומואים". הוא גם אמר שהוא התחבר בצורה מושלמת ללאלי מההתחלה כי שניהם הבינו שהם גדלו והאזינו לאותה מוזיקה. השלישייה, שהוקמה על ידי לאלי, גלן ודה טומסו קראה לעצמה "הטריומווירט של הפופ" והם אימצו את המשימה להביא את הפופ המקומי לרמה של מה שהם תמיד צרכו מ"זרים".

ההקלטות לאלבום החלו במאי 2021. דה טומסו הודה שהוא זה שהציע ללאלי לעשות אלבום כמו *Blackout* של בריטני ספירס. הם לא רצו שהאלבום יישמע כמו *Blackout*, אבל הם לקחו את זה כדוגמה למה שהאלבום היה בשביל ספירס: שינוי בסאונד ומעבר. גם גלן וגם דה טומסו הרגישו שכמו האלבום של ספירס, אלבום האולפן החמישי של לאלי צריך לייצג "ביטוי של חופש לאחר שעברה אלבומים אחרים שבהם פעלה לפי הוראות" וכבר היו משוכנעים ששם האלבום חייב להיקרא על שם לאלי עצמה.

ב-22 בדצמבר 2021, לאלי שיתפה דרך הרשתות החברתיות שלה סרטון קצר של 30 שניות בלבד המודיע על הקאמבק המוזיקלי שלה, שבו ניתן לראות כמה טיזרים של הפרויקטים הבאים שלה ואת המילים "Lali 2022", שרומזות שמוזיקה חדשה תגיע בשנת 2022.

קונספט ושם האלבום
-----------------

האלבום הוא "מחווה לפופ" שבה הזמרת חוזרת על רבות מההשפעות המוזיקליות ששאבה במהלך חייה. הוא מתואר כ"אלבום הכי פופי שלה", והוא מציג מספר צלילים ואלמנטים של מוזיקת פופ. מסוף שנות ה-90 ועד תחילת שנות ה-2000. בין אלה, ניתן לזהות את ההשפעה החזקה של אמנים ששלטו בתקופה כמו בריטני ספירס, אן סינק וג'ניפר לופז, בין היתר.

האלבום נקרא על שם לאלי עצמה "לא מתוך גישה אגוצנטרית בלבד", אלא בגלל שזה האלבום "הכי כנה" שלה. בראיון עם "GQ ספרד", לאלי אמרה: "זה [האלבום] שהכי מייצג אותי, ובדרך כלשהי, את כל הדרך שלי מאז שהייתי ילדה.". בנימה דומה, הזמרת אמרה ללוס 40 שהיא בחרה בשם בגלל שהאלבום "סוגר שלב בחייה" והוסיפה: "אני בת 31 ורציתי לסגור את השלב והדרך האלו מהעבר ועד היום" וכי "האלבום הזה מגדיר את לאלי שעבדה כל כך קשה כדי להגיע לאלבום החמישי הזה".

### עטיפת האלבום

ב-30 במרץ 2023, שבועיים לפני ההשקה, לאלי חשפה דרך החשבון הרשמי שלה בספוטיפיי את העטיפה, האסתטיקה ותאריך היציאה של האלבום. בעטיפה ניתן לראות את לאלי עומדת במרכז העטיפה, לבושה במעיל עור שחור ושערה אסוף בתסרוקת מבולגנת, מביטה לצדדים כשברקע מבנים מטושטשים. לאחר פרסום העטיפה, היא זכתה לתגובות מעורבות. ממעריציה הוא זכה לביקורות חיוביות רבות, רבים מהם אף הזכירו את הדמיון לעטיפה של *Let Go*, אלבום הבכורה של אבריל לאבין, ומצד שני, מבקרים רבים החלו להגיב שלאלי גנבה את הרעיון של העטיפות אלבום של לאבין ואלבום הבכורה של דואה ליפה, הם אפילו האשימו אותה בהעתקת הטיפוגרפיה של ליפה. איגנסיו פריירה ממגזין XMAG השווה את העטיפה לקליפ של "2 Become 1" של הספייס גירלז. בנוסף לזמרת, שם האלבום הכתוב באותיות גדולות מופיע בפינה הימנית התחתונה של העטיפה, בעוד את תווית הייעוץ להורים ניתן לראות בפינה השמאלית העליונה.

מוזיקה וליריקה
--------------

Lali מורכב מ-13 רצועות, מתוכם שתיים מתויגות כבוטות. האלבום מציין את האלבום הראשון של לאלי שלא מכיל שיתפי פעולה מאז Soy שיצא בשנת 2016. מבחינה מוזיקלית, האלבום הוא "האלבום הכי פופי של הזמרת שבו היא משלבת צלילים משנות ה-2000 עם הייפרפופ, דאנס ו-EDM".

### הרכב והפקה

האלבום נכתב כולו על ידי לאלי, מרטין ד'אגוסטו ומאורו דה טומסו. השלישייה קראה לעצמה "הטריומווירט של הפופ". רק "Disciplina" ו-"Diva" כוללים כותב נוסף, דנילו אמריס דיאז. הפקת האלבום בוצעה כולה על ידי דה טומסו. דיאז משמש גם כמפיק שותף בשתי הרצועות שעזר לכתוב, בעוד ז'אן לוקה היה שותף להפקת "KO" ולקס לותורז השתתף בהפקה של "Diva". המספר הקטן הזה של מפיקים עומד בניגוד חד לאלבומה הקודם, *Libra*, בו עבדה לאלי עם מפיקים שונים לכל שיר. כשנשאלה על ההפקה של *Libra* בראיון בשנת 2020, אמרה לאלי: "החלטתי להיכנס כל יום לאולפן עם מפיק אחר, מלחין אחר, עם אנשים שהיו להם רעיונות שונים מהמלחין מהיום הקודם, שרוצים לעשות מוזיקה שלא דומה למה שעשיתי יומיים קודם לכן.".

מבחינה לירית, האלבום "קשור לחיפוש הרגשי והמיני [של לאלי].". בראיון באוקטובר 2022 עבור "Shangay", לאלי סיפרה שהאלבום נולד מחוויות חיי הלילה שלה והיה לו קשר רב לחיים בספרד לזמן מה, והוסיפה: "מצאתי לאלי שקצת צבועה עם עצמה, שהיו לה הרבה פחדים ו[ש]צינזרה את עצמה. אז זה אלבום מאוד כנה שמשקף את החיפוש שלי בזמן הזה".

### שירים

קולה של בריטני ספירס מסומפל ב-"Obsession", בעוד שהיא מוזכרת ב-"Diva". ספירס שימשה כאחד ממקורות ההשראה העיקריים לאלבום.
*Lali* נפתח עם "Obsesión", שיר שבו היא מספרת על פרידה ממישהו שעמו הייתה לה מערכת יחסים רעילה ושעדיין רודף אחריה אבל היא דוחה אותו. השיר לוכד את כוונת האלבום מההתחלה, מכיוון שקטע הכלי הפותח כבר דומה לאותם צלילי הפופ הפופולריים של תחילת שנות ה-2000. בין אלה, "Love Don't Cost a Thing" של ג'ניפר לופז, "The Call" של בקסטריט בויז ו-"Bye Bye Bye" של אן סינק נתפסו כהשפעות. ההתייחסות הבולטת ביותר של השיר היא דגימה של הביטוי "Stop!" של בריטני ספירס, בגרסת הרמיקס של השיר שלה "(You Drive Me) Crazy" מ-1998 באמצע הפזמון שלו. באינטרלוד, השיר מתייחס לשיר של לואיס מיגל משנת 1996, "Cómo es posible que a mi lado" ומשפט שנאמר על ידי אייקון הפופ הארגנטינאית, מוריה קאסן, בתוכנית הטלוויזיה "La Noche de Mirtha". במקביל, לאלי משוחחת עם מישהו בטלפון, מה שחופף לאיש שהתקשר אליה וביקש סליחה בשיר "Desamor" מאלבום הבכורה שלה, *A Bailar*. הרצועה השנייה באלבום היא "Disciplina". המילים "אפלה וחושנית, לוהטת וכבדה" מסינגל הדאנס-פופ רומזים כי לאלי מתנסה בשיטות אירוטיות הידועות בשם BDSM, במיוחד משמעת, דומיננטיות וכניעה. השיר השלישי הוא "Cómprame un brishito". במילותיה של לאלי, השיר הוא "בדיחה אירונית על תכשיטים וחוצפה". במילות השיר, לאלי אובססיבית לאבני חן, תכשיטים ויהלומים. השיר הושווה לאלבום *Motomami* של רוסליה בשל הצלילים האורבניים שלו.

ב-"KO" (קיצור של "נוקאאוט"), לאלי פונה למישהו על כך שהוא לא מספיק מאתגר בשבילה באמצעות מספר התייחסויות לאגרוף. השיר כולל את קולות הרקע של הזמר הארגנטינאי Ca7riel, שהיה אחראי גם על עיבודי הגיטרה לפזמון. הרצועה החמישית באלבום, "2 son 3", היא רצועת אלקטרופופ עם גוונים של רוק. המילים שלה מתארות את לאלי מעדיפה שלישייה מאשר מפגשים מיניים מונוגמיים. עם זאת, לאלי הציעה שמבט מעמיק יותר במילים ובקליפ של השיר מרמזים על "הדחקה נפשית, של המצפון והחופש המועט שלפעמים יש לנו לומר מה שאנחנו רוצים ומה שאנחנו אוהבים". האלבום ממשיך עם בלדה, "Incondicional", המייצגת את החיפוש של לאלי אחר אהבה עצמית כנה יותר ודרך חופשית יותר להתחבר עם אחרים. לאחר שחוותה יחס רעיל במערכות יחסים קודמות כמו זו שהעניקה השראה לשיר "Obsesión",הזמרת הרהרה מהי אהבה ומה היא צריכה ומה לא צריכה להיות. בראיון ברדיו, היא התוודתה על מטרת החיפוש שלה:

> 
> זה החלום שלי - להסתובב בעולם שפויה, בטוב, חסרת אנוכיות, כנה, עם המעלות והפגמים שלי. האנושיות מגדירה אותנו. הלחצים של להיות מה שהאדם השני צריך כדי להיות מאושר הם רבים. יש לך את הבעיות שלך, לי יש את שלי אבל אנחנו בוחרים להיות ביחד ואנחנו [אוהבים] ללא תנאים.
> 
> 
> 
> 

מוריה קאסן העניקה השראה ל"¿Quiénes son?". משפטים מוכרים רבים שלה הופיעו לאורך השיר וגם ב-"Obsesión".
לשיר השביעי, "¿Quiénes son?", לאלי דוגמת את אותן מילים שנאמרו על ידי אייקון הפופ הארגנטינאית, מוריה קאסן. השיר תואר כ"מחווה סרקסטית נגד "האוטיזם" וירטואלי". השיר השמיני באלבום הוא "Diva", שיר בהשראת סוף שנות ה-90 ותחילת ה-2000 המתייחס לאלמנטים אייקוניים רבים של תרבות פופולרית ועושה מחוות לכמה מהדיוות הגדולות בתעשיית המוזיקה, כגון מרילין מונרו, מרילין מונרו ושר. "Diva" הוא שיר דאון-טמפו שמתמזג עם פופ, נאו סול ו-R&B. במילותיו, לאלי מתפארת באופן אירוני במעמד הדיווה שלה, המוכרת לעיתים קרובות, כאישה מהוללת עם כישרון יוצא דופן בעולם המוזיקה הפופולרית. מאז תחילת הקריירה שלה, התקשורת נתנה ללאלי תארים כמו "דיוות פופ", "מלכת הפופ הארגנטינאי", או "המלכה הנוכחית של הפופ הלטיני", בין היתר. עם זאת, היא הכירה בכך שעולמה של דיווה הוא מסוכן מכיוון שהוא יכול להפוך לריק ובודד.

שר מוזכרת בשיר "Diva".
"N5" הוא השיר התשיעי באלבום והשיר הראשון של לאלי שמתאר מערכת יחסים חד מינית לאחר שיצאה מהארון כביסקסואלית כמה שנים לפני כן. זה שיר פופ עם אלמנטים של האוס ופלמנקו שנוצר בהשראת חוויה עם הזמרת הספרדייה לולה אינדיגו בו נראו שתי הזמרות מתנשקות במסיבה. מצד שני, שם השיר מתייחס ישירות לבושם הנודע "שאנל מספר 5" של מותג ההוט קוטור של קוקו שאנל. הרצועה העשירית באלבום היא "Ahora". המילים "melosa" (בעברית: "מתוק"), "suave" (בעברית: "רך") ו-"lasciva" (בעברית: "חושק") של השיר מתארות את לאלי מהופנטת לחלוטין מהיחסים האינטימיים שהיא מבצעת עם גבר וכי היא רוצה לקיים איתו יחסי מין מיד.

שלושת השירים האחרונים של האלבום מהווים את רוב שירי ה-EDM של האלבום. השיר האחד עשר הוא "Motiveishon" (היספניזציה של "Motivación"), "[שיר] אלקטרוני שבו הזמרת חוגגת כמו דיוות הפופ שהיא.". במצעד הגאווה ב-31 של בואנוס איירס, שם לאלי השמיעה את השיר בבכורה, אמרה: "[זה] שיר שמעורר בנו השראה להתקדם, לעשות את הדברים שאנחנו רוצים [ו]ללכת לקראת מה שהם אמרו לנו שאנחנו לא יכולים - ואנחנו כן יכולים". אחריו מגיע השיר "Como tú", שיר ריקוד נוסף בו הזמרת מתארת תחושה שאין לה תחליף בה היא יכולה להתרחק רק מדבר אחד. שיר הסוגר את האלבום הוא "Sola". הוא מתואר כ"אלקטרופופ עם גימורים רכים ואטומים", השיר סובב סביב אנונימיות. לאלי מתוודה שהיא רגילה לצאת, לפעמים לבד, למקומות שבהם היא לא כל כך מוכרת ולהתחבר לאנשים. בהתייחסה לשיר כאל "חוויה אמיתית", אמרה: "אנחנו מוקפים ברעש, טלפונים סלולריים, רשתות חברתיות, ואנחנו כל הזמן בתנועה. השיר הזה מדבר על זה שאני לבד. אני עדיין יכולה להנות, אני יוצאת לבר, אני שם ואף אחד לא מכיר אותי, בכל מקרה, אני הולכת לבר שאף אחד לא יודע מי אני אבל פתאום אתה מתחבר למישהו שגם שותה כוס" וסיכמה כי השיר "מדבר על להיות לבד אבל לא להרגיש לבד". לבסוף, לאלי התוודתה שהאאוטרו האינסטרומנטלי של השיר פועל כדלת פתוחה והצצה לאיך המוזיקה שלה תישמע בעתיד.

תגובות
------

### ביקורות

בביקורת חיובית, חואנה ג'איימו מהמהדורה הארגנטינאית של הרולינג סטון, כתבה: "*Lali* הוא אלבום מלא תשוקה. תשוקה לריקוד, תשוקה מינית או תשוקה אמנותית, לא משנה מה, הקול שלה עולה על גדותיו באנרגיה ובעיקר ברעבתנות. כשם שזהו אלבום שאפתני כיוון שהוא מכסה את ההיבטים השונים של הפופ, המילים שלו מדברות גם על להיות שאפתנית, להגיע גבוה יותר ולקיים חיים מלאי הנאה.". מצידו, לופה טורס מהעיתון הארגנטינאי La Nación כתב "עם הנהונים רבים למוזיקת הריקודים של תחילת שנות ה-2000, מלכת הפופ הארגנטינאי מהמרת בתנועה. לאלי שואפת להישמע חדשה ופורסת את ההצעה האמנותית שלה בליווי אסתטיקה מושכת וכוריאוגרפיה מרהיבה.". מצד שני, כתבה+ פסקל קווילילונגו מ"לוס 40 צ'ילה": "האלבום הזה הוא דוגמה של הרבגוניות שלה כאמנית. כל שיר הוא ייחודי, ולכולם יש משהו במשותף: תשוקה שרק לאלי יכולה להעביר".

### היבט מסחרי

עוד לפני השקתו, האלבום הופיע לראשונה בראש מצעד האלבומים האורוגוואי בגיליון מרץ שלו. האלבום השיג את זה רק בשבוע אחד שהורכב אך ורק ממכירות מוקדמות. למרות שהוא נשאר במקום הראשון במהדורת אפריל של המצעד האורוגוואי, יציאתו גם הקפיצה את אלבום האולפן הרביעי של לאלי, *Libra*, שהגיע היישר למקום ה-16. בארגנטינה, האלבום הופיע ישירות בראש "מצעד האלבומים של ארגנטינה" עם שלושה ימי מעקב בלבד, ונשאר במקום זה שישה שבועות רצופים.

קידום
-----

### הופעות חיות

קידום האלבום החל ב-1 במאי 2022, כשלאלי ביצעה לראשונה את "Disciplina" ב-Premios Platino השנתי התשיעי. החל מ-23 ביוני 2022, לאלי כללה את "Disciplina",‏ "Diva", ‏"Como tú" ו-"N5" לרפרטואר מההופעה הראשונה של סיבוב ההופעות "Disciplina Tour". ב-10 באוגוסט 2022, היא שרה את ארבעת הסינגלים הראשונים מהאלבום בפסטיבל הווירטואלי "Suena en TikTok". ב-26 בפברואר 2023, לאלי הופיעה בגמר ליגת המלכים, שנערך באצטדיון קאמפ נואו בברצלונה, ספרד. שם ביצעה את "Disciplina", ‏"N5" ו-"Motiveishon".

### סינגלים

בסוף שנת 2021, לאלי פרסמה טריילר ברשתות החברתיות שלה המודיע על קאמבק הוזיקלי עם סרטון קצר של 30 שניות בלבד והמילים "Lali 2022". כתוצאה מכך, "Disciplina" יצא לאור כסינגל המוביל של האלבום ב-12 בינואר 2022, שהשקתו הרשמית הייתה ללא הודעה מוקדמת. הווידאו קליפ הרשמי של השיר, אותו ביים רנדרפאניק והפיק The Movimient, יצא גם באותו יום. הוא זכה לשבחים על ידי מבקרים ומעריצים של לאלי, במיוחד על הכוריאוגרפיה שלו. שבועיים לאחר מכן, ב-25 בינואר 2022, לאלי אישרה באמצעות הרשתות החברתיות שלה כי השיר "Diva" יצא כסינגל השני מהאלבום ב-27 בינואר. הקליפ שלו, ששוב ביים רנדרפאניק, יצא במקביל לשיר. לדברי הזמרת, הקליפ עוסק ברעיון ההצלחה, עושר וחומרנות של דיווה ולהפך, הריקנות והבדידות המלווים אותה בחייה. ב-10 בפברואר 2022, לאלי השיקה את "Como tú" כסינגל שלישי מהאלבום בו זמנית עם הווידאו קליפ שלו. בבימויו של רנדרפאניק, הקליפ מציג את לאלי מבצעת ריקוד מלמבו מודרני עם להקת Malevo, כמו גם שילוב בין הפולקלור הארגנטינאי ומוזיקת פופ, עם מספר התייחסויות תרבותיות. השיר הגיע למקום השביעי במצעד הרדיו הארגנטינאי ולמקום ה-62 במצעד הארגנטינה הוט 100.

ב-22 ביוני 2022, לאלי הוציאה את "N5", בו תיארה מערכת יחסים חד מינית בפעם הראשונה לאחר שיצאה מהארון כביסקסואלית כמה שנים קודם לכן. השיר הפך לאחד המצליחים ביותר של לאלי, והגיע למקום התשיעי במצעד "ארגנטינה הוט 100" וקיבל תואר זהב במדינה. הסינגלים שבאו לאחר מכן היו "2 son 3" באוגוסט, "Motiveishon" בנובמבר לאחר שהזמרת הופיעה במצעד הגאווה של בואנוס איירס ו-"Cómprame un brishito" במרץ 2023. לאלי הוציאה את האחרון כמתנה למעריצים שלה, שביקשו אותו לאחר שאורחים הקליטו אותו ופרסמו אותו ביום הולדתה ה-30 שנה קודם לכן.

### סיבוב הופעות

כדי לקדם את הסינגלים הראשונים מהאלבום, ב-4 באפריל 2022, הכריזה לאלי על סיבוב ההופעות דרך הרשתות החברתיות שלה, שייקרא "Disciplina Tour", והמופע ההראשון תוכנן בהופעה בבואנוס איירס. לאחר מכן, היא הכריזה על מופעים חדשים לערים שונות בארגנטינה ובעולם - כולל מספר מדינות באמריקה הלטינית, אירופה ואסיה. כפיצוי למעריציה, לאחר שלא הייתה מסוגלת לתכנן סיבוב הופעות ראוי לאלבום האולפן הרביעי שלה, *Libra*, ובשל מגבלות מגפת הקורונה, סיבוב הופעות זה כלל שירים מהאלבום הקודם.

לבסוף, סיבוב ההופעות החל ב-23 ביוני 2022 בבואנוס איירס וזכה לשבחים מהמבקרים, ששיבחו היבטים כמו הבמה, הכוריאוגרפיות המרובות והביצועים של לאלי בכלל, והשוו את הביצועים שלה לרמה של כוכבות פופ גדולות, כמו בריטני ספירס, מדונה, ביונסה או ליידי גאגא.

רשימת רצועות
------------

כל השירים נכתבו והולחנו על ידי מריאנה אספוסיטו, מרטין ד'אגוסטו ומאורו דה טומסו, והופקו על ידי מאורו דה טומסו (למעט היכן שמצוין אחרת). 

| *Lali* |
| --- |
| מס' | שם | כותב(ים) | מפיק(ים) | משך |
| 1. | Obsesión |   |   | 3:11 |
| 2. | Disciplina | דנילו אמריס דיאז, מריאנה אספוסיטו, מרטין ד'אגוסטו ומאורו דה טומסו | מאורו דה טומסו ודאנו | 2:37 |
| 3. | Cómprame un Brishito |   |   | 2:24 |
| 4. | KO |   | מאורו דה טומסו וז'אן לוקה | 2:51 |
| 5. | 2 Son 3 |   |   | 2:45 |
| 6. | Incondicional |   |   | 2:32 |
| 7. | Quiénes Son? |   |   | 2:42 |
| 8. | Diva | דנילו אמריס דיאז, מריאנה אספוסיטו, מרטין ד'אגוסטו ומאורו דה טומסו | מאורו דה טומסו, דאנו ולקס לותורז | 3:06 |
| 9. | N5 |   |   | 2:34 |
| 10. | Ahora |   |   | 2:36 |
| 11. | MOTIVEISHON |   |   | 2:38 |
| 12. | Como Tú |   |   | 2:46 |
| 13. | Sola |   |   | 2:50 |
| **משך כולל:** | **35:38** |

**הערות**

* כל השירים כתובים באותיות קטנות מלבד "Motiveishon", המסוגנן באותיות גדולות.
* הרצועה "Obsesión" דוגמת את הביטוי "Stop!" מתוך השיר "(You Drive Me) Crazy" של בריטני ספירס.

מיקומי שיא
----------

| 
‏‏‏  **מצעדים ודירוגים** |
| --- |
| מדינה | מצעד | מיקום שיא |
|  אורוגוואי | מוניטור לטינו | 1 |
|  ארגנטינה | ארגנטינה הוט 100 | 1 |

קישורים חיצוניים
----------------

* האלבום *Lali* באתר ספוטיפיי
* האלבום *Lali* באתר יוטיוב

הערות שוליים
------------

1. 1 2  לאלי, **LALI - הערות אלבום**, סוני מיוזיק אנטרטיינמנט, 2023
2. ↑  מאורו דה טומסו, דנילו אמריס דיאז, לקס לות'ורז וז'אן לוקה
3. 1 2 3  Lali sacó a la luz su quinto álbum de estudio: «LALI» - Billboard, Billboard - La Musica donde vos quieras, ‏2023-04-13
4. ↑  verofontela, LALI presenta su esperado quinto álbum de estudio "LALI", Sony Music España, ‏2023-04-14 (ב־European Spanish)
5. ↑  Lali volvió a apostar al pop y sorprendió con el lanzamiento de Disciplina, infobae (ב־European Spanish)
6. ↑  Lali saca sorpresivamente su cuarto disco, Libra: "Hay que hacer un trabajo fino para no repetirse", LA NACION, ‏2020-11-13 (בספרדית)
7. ↑  Por Milagros Monti, Cómo imagina Lali Espósito sus recitales post pandemia: "Estamos todos pensando en los shows online", infobae (ב־European Spanish)
8. ↑  Clarín.com, Lali Espósito viajó a España en medio de la cuarentena por coronavirus, Clarín, ‏2020-05-30 (בספרדית)
9. ↑  Lali comenzó el rodaje de su próxima serie, GENTE Online, ‏2021-08-23 (בספרדית)
10. ↑  Lali Espósito confirmó que será jurado de La Voz Argentina 2021 ¿Quién la acompañará?, LA NACION, ‏2021-03-17 (בספרדית)
11. 1 2  EMILIO ZAVALEY, Lali en la tapa de Rolling Stone: Disciplina y diversión con la diva soñada del pop argentino, Rolling Stone en Español, ‏2022-07-05 (בספרדית)
12. ↑  Daniela Garcia, Lali tiene el pop a sus pies, Rock and Ball, ‏2022-09-03 (ב־)
13. ↑  LOS40, Lali Espósito promete un regreso musical por todo lo alto en 2022 | Música, LOS40, ‏2021-12-28 (ב־European Spanish)
14. ↑  Lali Espósito anunció su regreso musical y presentó el trailer de su próximo videoclip, Pronto, ‏2021-12-22 (בספרדית)
15. ↑  LALI de Lali en Apple Music, אפל מיוזיק
16. 1 2 3  Juana Giaimo, Cinco claves del nuevo álbum de Lali Espósito, la diva superpop argentina, Rolling Stone, ‏13 באפריל 2023
17. 1 2  El Tribuno, El Tribuno, El Tribuno (בספרדית)
18. ↑  Volvió el pop del 2000 con "LALI" | Vía Urbano, Vía País, ‏2023-04-15 (בספרדית)
19. ↑  Redacción EC (2023-04-15). "Lali Espósito lanzó su quinto álbum homenajeando a las divas de los 90′s y 2000". *El Comercio* (בספרדית). ISSN 1605-3052. נבדק ב-2023-09-22.
20. 1 2  Lali: el hilo de Twitter que revela todas las referencias de su nuevo disco, LA NACION, ‏2023-04-18 (בספרדית)
21. ↑  Condé Nast, Lali Espósito: "En la música tengo otra energía, para actuar hay otra tierra. Por eso me gusta mucho hacer las dos cosas. No puedo elegir una", GQ España, ‏2023-04-07 (ב־European Spanish)
22. ↑  LOS40, Lali Espósito habla de la crisis de edad ahora que lanza nuevo álbum: "Es mucho mejor el sexo a los 30" | Televisión, LOS40, ‏2023-04-13 (ב־European Spanish)
23. 1 2  LOS40, Lali Espósito desvela la portada, fecha y nombre de su nuevo disco | Música, LOS40, ‏2023-03-31 (ב־European Spanish)
24. ↑  ¿Cuándo se estrena el nuevo álbum de Lali?, Filo News, ‏2023-03-30 (בספרדית)
25. 1 2  El Planeta Urbano, Lali Espósito anunció el lanzamiento de su próximo álbum | EPU, El Planeta Urbano | EPU | Tendencias, lifestyle y cultura pop, ‏2023-03-31 (בספרדית)
26. ↑  Lali anunció fecha de estreno y tracklist de su próximo álbum, En Agenda (ב־European Spanish)
27. ↑  Acusaron a Lali Espósito de plagiar a Avril Lavigne y Dua Lipa: mirá las comparaciones, www.c5n.com, ‏2023-03-31
28. ↑  Amparo Sandino: "Nunca he dejado de trabajar en mi música porque es una parte esencial de mi vida", ‏2022-06-06 (ב־European Spanish)
29. ↑  Quién es Dano, el productor argentino referente del rap español que colaboró con Lali Espósito y Duki | Vía Urbano, Vía País, ‏2023-01-27 (בספרדית)
30. ↑  Lali Espósito: "¿Qué tiene de malo ser ligera?", Fuera de Hora, ‏2020-09-14 (בספרדית)
31. 1 2  Agustín Gómez Cascales, Lali: "Estoy viviendo una época sexoafectiva muy interesante", Shangay, ‏2022-10-10 (בספרדית)
32. ↑  Lali lanzó su nuevo disco homónimo, lleno de sexualidad y a puro electropop, El Ciudadano y La Región, ‏14 באפריל 2023
33. ↑  Todas las referencias de "Obsesión", la nueva canción de Lali, En Agenda (ב־European Spanish)
34. ↑  Billboard News Lanzamientos: conocé diez de los singles estrenos de la última semana - Billboard, Billboard - La Musica donde vos quieras, ‏2023-04-17
35. ↑  Lali Is Our Dom, And She’s Here to Teach Us Some "Disciplina", MuuMuse, ‏2022-01-17 (באנגלית אמריקאית)
36. ↑  Lali "disciplina" a la escena en su regreso a la música, Filo News, ‏2022-01-12 (בספרדית)
37. ↑  ¡Hardcore! Lali Espósito presentó su nueva canción y sorprendió con nuevo look dominatrix, LA NACION, ‏2022-01-12 (בספרדית)
38. ↑  Lali Espósito estrena "Cómprame un brishito", un simple contra "la chulería" | Música, La Voz del Interior, ‏2023-02-28 (בספרדית)
39. ↑  Criticaron a Lali Espósito por la letra de su última canción y estalló furiosa: "El resto del disco habla de física cuántica", La 100, ‏2023-03-03 (בספרדית)
40. 1 2  El nuevo disco de Lali arrasa con un estilo hyperpop, sonidos del 2000 y la participación de Moria Casán, LA NACION, ‏2023-04-13 (בספרדית)
41. ↑  Lali anunció un nuevo Movistar Arena durante el lanzamiento del single «2 son 3» - Billboard, Billboard - La Musica donde vos quieras, ‏2022-08-25
42. 1 2  "Es una experiencia real": Lali confesó lo que esconde Incondicional y Sola, www.diariolaprovinciasj.com (בספרדית)
43. 1 2 3  Lali con El País: el disco valiente que terminó en Uruguay, los 30 y su búsqueda de la evolución, EL PAIS, ‏2023-04-23 (ב־)
44. ↑  Luego del éxito de "Disciplina", Lali presentó su nueva canción: "Diva" | Música, La Voz del Interior, ‏2022-01-27 (בספרדית)
45. ↑  Lali explora el costado más suave del pop con "Diva", el sucesor de "Disciplina", Filo News, ‏2022-01-27 (בספרדית)
46. ↑  Latin, Billboard (באנגלית אמריקאית)
47. ↑  Lali sobre "LADRÓN": "Me encanta la letra y la fuerza femenina que tiene, amo compartirla con Cazzu" | Billboard, Billboard - La Musica donde vos quieras, ‏2020-11-12
48. ↑  Listen To This: No More Doubts!, Perez Hilton, ‏2016-09-14 (באנגלית אמריקאית)
49. ↑  Mundo TKM, Mundo Tkm (ב־)
50. 1 2  Agustín Gómez Cascales, Lali: "Antes había un grupo selecto de divas; ahora en Instagram encuentras muchísimas divas de la vida", Shangay, ‏2022-03-09 (בספרדית)
51. ↑  Lali Espósito confirmó que "N5″, su tema más hot, está dedicado a la cantante española Lola Índigo, LA NACION, ‏2022-07-10 (בספרדית)
52. ↑  Lali Espósito sorprendió al hablar sobre su bi sexualidad, A24, ‏2021-12-14 (ב־)
53. ↑  Clarín.com, Se viralizó un video de Lali Espósito en una fiesta de Madrid: ¿está a los besos con Lola Índigo?, Clarín, ‏2022-02-28 (בספרדית)
54. ↑  El video por el que afirman que Lali Espósito estuvo a los besos con Lola Índigo en la fiesta Bresh de Madrid, LA NACION, ‏2022-03-01 (בספרדית)
55. ↑  El Destape, Lali Espósito lanzó una nueva canción super caliente y estallaron las redes, www.eldestapeweb.com, ‏2022-06-22 (בספרדית)
56. ↑  Lali lanzó un nuevo disco, demasiado sensual y con electropop, www.diariopopular.com.ar, ‏2023-04-14 (ב־)
57. ↑  Lali Espósito deslumbró en la Marcha del Orgullo: "El mejor día de mi vida", infobae (ב־European Spanish)
58. ↑  Marcos, Lali Espósito trabajó duro y presentó Motiveishon: Un tema de fiesta, Sol Play 91.5, ‏2022-11-11 (ב־)
59. ↑  Lali Espósito anunció que lanzará una canción en homenaje a Moria Casán, infobae (ב־European Spanish)
60. ↑  MARÍA GARCÍA, Lali: "Siempre miro y me apoyo en mis compañeras", RTVE.es, ‏2022-02-15 (בספרדית)
61. ↑  Pascale Quililongo, Lali estrena su nuevo disco pop y el videoclip de "Obsesión", LOS40 Chile, ‏2023-04-15 (בספרדית)
62. ↑  Preventa Lali - Lali 2023 Cd — Palacio de la Música, web.archive.org, ‏2023-03-28
63. ↑  Cudisco – Cámara Uruguaya del Disco, web.archive.org, ‏2023-04-23
64. ↑  Cudisco – Cámara Uruguaya del Disco, web.archive.org, ‏2023-05-30
65. ↑  Los discos más vendidos | Diario de Cultura, web.archive.org, ‏2023-04-17
66. ↑  Los discos más vendidos | Diario de Cultura, web.archive.org, ‏2023-04-24
67. ↑  Lali Espósito la rompió con su show en vivo en los Premios Platino 2022: "¡Argentina en la casa!", Ciudad Magazine, ‏2022-05-02 (בספרדית)
68. ↑  Clarín.com, Lali Espósito se lució con un impactante show en los Premios Platino, Clarín, ‏2022-05-01 (בספרדית)
69. ↑  Lali vuelve a los escenarios con el Disciplina Tour, Billboard, ‏4 באפריל 2022
70. ↑  Lali anunció su "Disciplina Tour" en la Argentina | Entretenimiento, Vía País, ‏22 במאי 2022 (בספרדית)
71. ↑  TÉLAM, Lali Espósito saldrá de gira por el país con su 'Disciplina Tour', www.telam.com.ar (ב־)
72. ↑  De Parque Patricios al mundo, Lali la rompió en el Luna Park: "Qué emocionante es que una chica del sur haya logrado esto", GENTE Online, ‏24 ביוני 2022 (בספרדית)
73. ↑  Lali conquistó Montevideo y demostró por qué es la mejor artista pop de la región hoy, EL PAIS, ‏14 באוגוסט 2022 (באנגלית)
74. ↑  Clarín.com, Lali está en todas partes y brilló más que nunca al estallar el Luna Park con el debut de su Disciplina Tour, Clarín, ‏24 ביוני 2022 (בספרדית)
75. ↑  Lali cumplió: cómo fue su consagratorio show en una Plaza de la Música colmada | Música, La Voz del Interior, ‏31 ביולי 2022 (בספרדית)
76. ↑  Latin American singer Lali samples the iconic 'Stop!' from Crazy in her new song 'Obsesión', BreatheHeavy | Exhale, ‏13 באפריל 2023 (באנגלית)
77. ↑  Cudisco – Cámara Uruguaya del Disco
78. ↑  Los discos más vendidos, Diario de Cultura

| לאלי אספוסיטו |
| --- |
| דיסקוגרפיה |
| אלבומי אולפן | *A Bailar* • *Soy* • *Brava* • *Libra* • *Lali* |
| סינגלים | A Bailar • Asesina • "Mil Años Luz" • "Del Otro Lado" • "Histeria" • "Unico" • "Soy" • "Boomerang" • "Ego" • "Roma-Bangkok" • "Una Na" • "Mi Mala (Remix)" • "100 Grados" • "Sin Querer Queriendo" • "Caliente" • "Lindo Pero Bruto" • "Somos Amantes" • "Laligera" • "Como Así" • "Lo Que Tengo Yo • "Fascinada" • "Ladrón" • "Disciplina" • "N5" |
| סיבובי הופעות | A Bailar Tour • Soy Tour • Prismatic World Tour • The 7/27 Tour • One World Tour |
| טלוויזיה | "פינת אור" • "פלוריסיינטה" • "קטנטנות" • "כמעט מלאכים" • *Cuando me sonreís* • "רק את/ה" • "אספרנסה" • "שמיים אדומים" |
| סרטים | *La Pelea de mi Vida* •‏ *Teen Angels: el Adios 3D* •‏ "אישור לבגוד" •‏ "הנאשמת" |
| ערכים קשורים | "טין אנג'לס" |